**Vysvetlenie súťažných podkladov č. 1**

Otázka a **odpoveď**:

1. *požadujeme doplniť pôdorys suterénu, s charakteristikou miestností pod miestnosťami 144, 145, 146.*

**Cez suterén sa predmet zákazky nemôže riešiť. Predmet zákazky je nutné riešiť po vonkajšom obvode budovy, preto charakteristiku miestností neuvádzame. V prílohe Vám zasielame časť pôdorysu. Označenie krížika v krúžku je miesto osadenia náhradného zdroja a druhý znak je miesto vstupu do úradu /pri miestnosti č. 147/.**

*2. V rozpočte je uvedený silový rozvádzač R-ATS inštalovaný v krytovaní stroja čo by však znamenalo „ťahanie“ dvoch silových káblov k stroju. Môžeme oceniť riešenie s R-ATS v rozvodni NN pri RH3 ? Jednalo by sa o technicky prehľadnejšie riešenie s úsporou finančných nákladov.*

**Nie. Z priestorových dôvodov nie je možné R-ATS lokalizovať do priestorov serverovne, kde je RH3.**

**Preto R-ATS musí byť súčasťou motorgenerátora v krytovaní stroja.**

*3. Záruka sa požaduje na držanie 24mesiacov aj pre motor a generátor ?*

**Záručná doba je stanovená na tri roky, viď súťažné podklady.**

4. *Požaduje sa záruka na 24mesiacov vrátane profylaktických prehliadok, pri záruke 24mesiacov sa vykonáva jedna profylaktická prehliadka po 12mesiacoch avšak v rozpočte je požiadavka na dve prehliadky**. Požaduje sa teda prehliadka po 12mesiachoch aj 24mesicoch ?*

**ÁNO, požadujeme** **prvú** **profylaktickú prehliadku po 12 mesiacoch a druhú po 24 mesiacoch, pričom záruka je v zmysle obchodných podmienok tri roky, viď príloha č. 3, bod 2.**

5. *Požaduje sa odhlučnenie na úroveň Lp= 65dBA-70 / 7m , je táto hodnota dostatočná ?*

**Požaduje sa také odhlučnenie, ktoré vyžaduje legislatíva, t. j. požiadavky v zmysle platnej legislatívy.**

6. *Výfukové potrubie sa požaduje vyviesť 4m nad úroveň terénu, je táto hodnota dostatočná ?*

**Treba postupovať v zmysle platnej legislatívy.**

7. *Má byť predmetom dodávky aj doplnenie ističa respektíve poistkového odpojovača 160A do RH3 ako výstup hlavnej siete do rozvádzača RH3 ?*

**ÁNO, viď príloha č.3, bod 3.**